" අපි මේ දරුවා නැති කරලා දාමු... අකමැත්තෙන් දරුවෙක් මගේ බඩින් මේ ලෝකෙට බිහි කරනවට වඩා ඒක තමයි නිලංග අපිට ගන්න තියෙන හොදම තීරණය.. " 
ඒක හරි පුදුම කතාවක්.. නිලංග සෑහෙන වෙලාවක් එක එල්ලේම චාරු දිහා බලාගෙන හිටියා..
" මං හිතුවා ඔයා අඩයි කියලා.. " අවසානයට නිලංග කිව්වා...
" මං අඩයි.. ඒ ඇයි... "
" නෑ මං කියන්නේ ඔයා ප්‍රෙග්නට් කියලා දැනගත්ත වෙලාවේ, අනිත් ගෑනු වගේ අඩලා මාව බදින්න ඕන කියලා කරදර කරයි කියලා මං හිතුවේ.. ඒත් ඔයා වෙනස්.. " 
චාරු හිනාවුණා...
" මං⁣ වෙනස් තමයි නිලංග. ඇති අවුරුදු පහකට පස්සේ හරි ඒ දේ ඔයා තේරුම් ගත්තා. මං හිතුවා කවදාවත්ම මේ විදිහට ඔයාට මාව තේරුම් ගන්න නම් බැරි වෙයි කියලා.. " චාරු තාමත් ඉන්නේ සැහැල්ලුවෙන්...
" ඔයා කියන්නේ මං ඔයාව කවදාවත් තේරුම්ගන් නෑ කියලද චාරු.. " 
චාරු නිලංග දිහා බැලුවා.. " එතකොට දැන් ඔයා කියන්නේ මාව තේරුම් ගත්තා කියලද නිලංග.. "
" ඔව්! පැහැදිලිවම ඔව්.. මං ඔයාව තේරුම්ගත්තා.. " නිලංග විශ්වාසයෙන් කිව්වා...
" හොදයි එහෙනම් මං ඔයාගෙන් ප්‍රශ්නයක් අහන්න මට ඇත්තම කියනවද.. " නිලංග පුදුම වෙලා චාරු දිහා බැලුවා.. 
.
.
⁣දැනට අවුරුදු පහක් මේ අයගේ ජීවිත වලින් ගෙවිලා ගිහින්.. තාමත් නිලංග කසාදයට සල්ලි එකතු කරනවා. එතකොට චාරු, එයා අම්මගෙයි තාත්තගෙයි බෙහෙත් වලට සල්ලි වියදම් කරනවා.. ඒ අතර කාලෙකට පස්සේ මේ දෙන්නා තමන් වෙනුවෙන් පුංචි තීරණයක් ගන්නවා...
ඒ තමයි කසාදය කියන නම මේ අයගේ අතර මැදට නාවත්, අඩුම ගානේ එක වහලක් යට දිවිගෙවන්න මේ අය තීරණය කරනවා.. ඒ තමයි දෙන්නගෙම ජීවිත වල මෑත කාලේ සිද්ධවුණ ලොකුම වෙනස.. ඒ වෙනස නොවන්න, උදේ නැගිටනවා රාත්‍රියට නිදා ගන්නවා.. අවුරුද්දකට සැරයක් උපන්දිනය සමරනවා.. එච්චරයි...
. 
.
චාරු දිග හුස්මක් ගත්තා...
" නිලංග.. අපි සෙක්ස් එන්ජෝයි කරාද.. මං අහන්නේ මේ අවුරුදු පහක කාලය ඇතුලේ ඔයා මගෙන් සතුටු වුණාද.. " 
එක එල්ලේම චාරු මේ වගේ දෙයක් අහයි කියලා නිලංග කීයටවත් හිතන්න නැතුව ඇති.. 
" ඇයි දැන් ඔයා මගෙන් එහෙම අහන්නේ.. "
" මං අහපු දේට කියන්න නිලංග. මට ඒකට ඔයාගෙන් කෙලින් උත්තරයක් ඕන.. " ආයිත් චාරු ඇහුවා...
" ඒකට මං මොකද්ද කියන්නේ.. " ටික වෙලාවක් නිලංග කල්පනා කරා.  " හරි! ඔයා අහපු දේට උත්තරය 'ඔව්' .. මං ඔයා එක්ක සෙක්ස් එන්ජෝයි කරා.. ගොඩක්.. " 
කාමය පිරුණු ඇස් වලින් නිලංග චාරුගේ හිත කාම ආශාවෙන් නොමරා මරන්න උත්සහා කරමින් කිව්වා.. 
" එතකොට මං.. ඔයා හිතන්නේ මං කවදා හරි ඔයා එක්ක සෙක්ස් කරනකොට එන්ජෝයි කරා කියලද.. " 
විටින් විට අහන එක එක ප්‍රශ්න වලින් නිලංග ටික ටික නොසන්සුන් වෙන්න පටන් ගත්තා..
" ඔව් ඉතින්.. ඔයත් එන්ජෝයි කරානේ.. "
" ඒකනේ නිලංග මං කියන්නේ ඔයා කවදාවත්ම මාව තේරුම් ගත්තේ නැහැ කියලා.. මං කතා කරන්නේ සෙක්ස් ගැන නෙමෙයි.. මං මේ කතා කරන්නේ හැමදේම ගැන. ඔයා දන්නවා ඉස්සර මං හරි දග කෙල්ලක්.. ඒත් දැන් මං එහෙම නෑ. මං දැන් පරිණතයි.. මුලින්ම අපි හම්බෙනකොට මං දැක්කේ මං ආස කරපු මනුස්සයෙක් විදිහට ඔයාව. මං හීන දැක්කා. ලස්සන පවුලක්.. දරුවො.. " චාරු බඩට ආදරයෙන් අත තිබ්බා...
" මේ හැමදේම මට හීනයක් නිලංග.. ඒත් අපි ලිවින් ටුගෙදර ජිවත් වෙන්න ඇවිත් ටික දවසකින් මං කල්පනා කරන්න ගත්තා, ඇත්තටම අපි ගැලපෙනවද කියලා.. ඒ කියන්නේ මං ලොකුවටම කන්සර්න් කලේ වෙන දෙයක් ගැන නෙමෙයි, ඔයාට මාව තේරුම් ගන්න පුලුවන්ද කියන දේ ගැන.. මං දැන් කියන දේ අහලා මාත් එක්ක තරහා ගන්න එපා. මට ඇත්තටම තාමත් හිතාගන්න බෑ නිලංග ඔයාට මාව තේරුම් ගන්න පුලුවන්ද කියලවත්... " චාරු කිව්වා...
නිලංග ටික වෙලාවක් චාරු දිහා බලාගෙන හිටියා.. 
" ඒ කියන්නේ ඔයා කවදාවත් ⁣අපි දෙන්න අතර වුණ දේවල්, මං අහන්නේ සෙක්ස් එන්ජෝයි කලෙ නැද්ද... " නිලංග ටිකක් කල්පනා කරලා ඇහුවා..
" මං කිව්වනේ නිලංග ඔයා එතනත් පටලව ගත්තේ වැරදි තැනකින්.. මේ අහන්න, මං සෙක්ස් ගැන උදාහරණයකට ගත්තේ ඔයාට තේරුම් කරන්න. ඒකත් ඔයාට ඇති වෙනකන් ඔයා ඉන්නවා, මගේ හැගීම් කිසි දෙයක් ගැන හිතන් නෑ ඔයා තනියම සතුටු වෙලා නිදාගන්නවා. නිලංග රිලේශන්ශිප් එකක් ඇතුලේ මිනිහෙක් හොයන්නේ සතුට.. ඒක සෙක්ස් වෙන්න පුලුවන් වෙන ඕනම දෙයක් වෙන්න පුලුවන්. ඒත් මං ඔයාට මේ කියන්න හදන්නේ මට ඔයාගෙන් ෆිල් වෙන තරම් සෙක්ස් ඕන කියලා නෙමෙයි ළමයෝ.. මං කියන්නේ මගේ සිතුම් පැතුම්, මං ආස කරන දේවල් ඔයා මොන තරම් තේරුම් අරන්ද කියන දේ ගැන... ඉන්න මං පැහැදිලි කරන්නම්.. " 
චාරු කියාගෙන යනවා වේගයෙන්. නිලංග මේ කියන්න හදන දේවල් කිසි දෙයක් හිතා ගන්න බැරුව චාරු දිහා බලාගෙන හිටියා මිසක චාරුට බාධා කලේ නැති තරම්...
" නිලංග මතකද මං ඔයාට දවසක් කිව්වා මං ආසයි කියලා පන්සල් යන්න පෝය දවසක.. "
" ඔව් ඉතින් කිව්වා.. "
" ඔයාට මතකද ඒ වෙලාවේ ඔයා කියපු දේ.. " 
නිලංග කල්පනා කරා...
" මතක නෑ.. " මතකයට නගාගන්න උත්සහ ගත්තත් උත්සහය ව්‍යාර්ථ වු තැන නිලංග චාරුගෙන් උදව් බලාපොරොත්තුව කිව්වා...
" එදා ඔයාගේ යාලුවෙක් කතා කරලා සෙට් වෙන්න එන්න කිව්වා. ඔයා මං උදේ ඉදන් කියලත් පන්සල් යන්න ඕන කියලා, ඔයා මාව එක්කන් ගියේ නෑ. නිලංග මට ඕන වුණා නම් තනියම පන්සල් යන්න මං පික්මි එකක් දාගෙන යනවා. මට ඕන ඔයත් එක්ක සාමාන්‍ය ජීවිතයක් ගෙවන්න. ඒත් ඔයා යාලුවෝ එක්ක ජිවිතය බෙදාගත්ත තරම්වත් මාත් එක්ක ජීවිතය බෙදාගෙන නෑ. උදේ ගෙදර යනවා හවස ගෙදර එනවා රෑට හිතුනොත් අපි එකට ඉන්නවා. පස්සේ ඔයා පිටිපස්ස හැරිලා නිදා ගන්නවා. ඒක නෙමෙයි නිලංග මං හොයපු ආදරය.. මට ඕන විදින්න.  ඇවිදින්න යන්න. ලස්සන තැන් ඔයා එක්ක එකට ඉදගෙන බලන්න.. ඒත් මේ කිසි දෙයක් ඔයාට ඕන උනේ නෑ නිලංග.. " 
" ඒ මං බිසි නිසා මිසක් ඔයාට ආදරය නැති නිසා නෙමෙයි චාරු.. මං මේ හැමදේම කලේ අපි වෙනුවෙන්.. "
" අපි වෙනුවෙන්.. " චාරු හිනා වුණා. " විකාර කියන්න එපා නිලංග. අපි ඉන්න ගෙදරට රෙන්ට් එක ගෙවන්නේ මං. ගෙදරට කෑම ගේන්නේ මං.. අඩුම ගානේ ඔයා මාත් එක්ක ඔයාගෙ සල්ලි වලින්  අන්තිමට ඩිනර් අවුට් එකකට ගියපු දවසක් කියන්න..  ඔයා අපි වෙනුවෙන් මහන්සි වෙනවා කිව්වට ඒක මට දැනෙන් නෑ නිලංග.. ඒකයි මං කියන්නේ.. " චාරු වේදනාවෙන් කිව්වා...
" ඒ නිසාද ඔයාට දරුවා නැති කරලා මගෙන් ඈත් වෙන්න ඕන.. " අවසානයේ පරාජිතව නිලංග ඇහුවා...
" නෑ මං ඈත් වෙන් නෑ. ඒකට මං දැන් පරක්කු වැඩියි. ඔයා එක්ක මේ ගේ ඇතුලේ පලවෙනි දවස ගෙවපු වෙලාවේ ඉදන් මං ආයිත් හැරෙන්න බැරි දුරක් ඇවිත් ඉවරයි.. ඒත් මට ඔයාව කසාද බදින්න ඕනත් නෑ නිලංග.. "
චාරුගේ නොහිතපු විදිහට කියවුණ ඒ කතාවෙන් නිලංග හොදටම කලබල වුණා. එයාගේ මුලු ඇගම වෙව්ලන්න ගත්තා...
" මාව බදින්න බෑ. " ඇස් ගෙඩි දෙකත් ලොකු කරන් පුදුම වෙලා නිලංග ඇහුවා..
" ඔව් නිලංග.. මං දරුවා නැති කරනවා. ඒ වගේම ඔයාව බදින්නෙත් නෑ. "
" එතකොට ඔයා මාව දාලා යනවා.. " ආවේගයෙන් නිලංග ඇහුවා...
" නෑ..! මං කිව්වනේ ඒකට දැන් පරක්කු වැඩියි.. දැන් මට ආයිත් හැරෙන්න බෑ. හැමදාමත් අපි මෙහෙම ඉමු. ඒක මගේ ඉරණම වෙන්න ඇති. ඒත් මං දැන් පරාජිත ගැහැණියක්. මට තිබුණා අවුරුදු විසිතුනේදි ඔයාව තෝරගන්න කලින් හිතන්න... දැන් සේරම දේවල් කල්පනා වෙනකොට මං පරක්කු වැඩියි.. " චාරු කිව්වා..
" එහෙනම් ඒකයි ඔයාගේ අවසාන තීරණය.. " නිලංග ආයිත් වතාවක් ඇහුවා...
" ඔව් නිලංග.. මං දරුවා නැති කරනවා... "
අවසානයට චාරු කිව්වා...
.
.
ඉතින්, මේක මගේ පේජ් එකට එවපු කතාවක්.. දැන් නැවතිලා තියෙන්නේ ඔන්න ඔතන..
එයා මගෙන් අහනවා, " අයියේ..! මං දරුවා නැති කරන්නද එපාද කියලා.. "
මං කිව්වා " නංගි කිසිම ජිවිතයක් ගැන තීරණයක් ගන්න අපිට අයිතියක් නෑ. ඔයාලගේ හැගිම් ගණුදෙනු වල අතුරු ප්‍රතිපලය ඔය දරුවා වුණත්, ඔයාට දැන් දරුවා ගැන තීරණයක් ගන්න කිසිම සදාචාර අයිතියක් නැහැ කියලා.. "
එතකොට එයා මගෙන් අහනවා " අයියේ ඔයා කියන්නේ මට දරුවත් හදන් නිලංග එක්ක ජීවත් වෙන්න කියලද.. " 
මං කිව්වා " ඔව් නංගි.. දැන් මෙහෙම හිතන්නකෝ.. ඔයා වැස්ස වගේ.. එයා කාන්තාරය වගේ.. කිසිම ගැලපීමක් නැති දෙන්නෙක්.. එතකොට සමහර අය කියයි, කාන්තාරයට වැස්ස ඕන නේද කියලා. නෑ. කාන්තාරය දැන් වැස්ස නැතුව ඉන්න පුරුදු වෙලා ඉවරයි.. එහේ ජීවිත් වෙන අයට වැස්ස අතවශ්‍ය නෑ. ඒත් ජීවිතේ සමහර තැන් වල අපිට නොගැලපෙන දේවල් ගලපගන්නත් වෙනවා. ඔය ලගදි සහරා කාන්තාරයට වැස්සේ. දැන් එකේ ගස් වැවෙන්නේ... ඉතින්, අපිට බැලු බැල්මටම පේනවා ඔයාට නිලංග ගැලපෙන් නැ කියලා. ඒත් දැන් ඒකට කරන්න දෙයක් නෑ...
ඒ නිසා මෙහෙම කරන්න.. ඔයා නිලංග එක්ක ටිකක් තනියම කතා කරන්න යන්න ලස්සන තැනකට.. ගිහින් ඔයාට ඕන දේවල් නිලංගට කියන්න... එයාට ඕන දේවල් ඔයා අහන්න. පස්සේ ඔය දෙන්නගෙම මධ්‍යස්ථයට ඇවිත් ජිවිතය දිහා බලන්න. නංගි කවදාවත් ඔයා වෙනුවෙන් මේ ලෝකේ දිනන්න ඉන්න දරු පැටියෙක්ගේ ජිවිතයක් විනාස කරන්න එපා. එහෙම කරන්න හිතන්නවත් එපා.. මොකද ඒක ජීවත කාලෙටම ගෙවලා ඉවර කරන්න බැරි පාපයක්... "
මං එහෙම කිව්වා. එයා අවසානයට " ස්තූතියි..! " කියලා තරහින් මැසේජ් එකක් දාලා තිබුණා. ඒත් මට හිතුනා එයා හිතින් මට බනිනවා ඇති කියලත්.. සති දෙකක් ගෙවිලා ගියා...
ඔන්න අද මට මැසේජ් එකක් එවලා.. " අයියේ.. මං දන්නවා මායි නිලංගයි ගැලපෙන් නෑ. අපි අතර ලොකු නොගැලපීම් ගොඩක් තියෙනවා. ඒක අපි දෙන්නම කතා කරා. ඒත් දරු පැටියා වෙනුවෙන් අපි තීරණයක් ගත්තා. එන මාසේ පුංචියට නෑයන්ට කියලා අපි කසාද බදිනවා අයියේ.. සමහරවිට අපේ ජීවිත ලස්සන වෙයි.. මගේ ජීවිතේට මොනවා උණත්, මගේ දරු පැටියාගේ ජීවිතය ලස්සන කරනවා.. මගේ හිත හැදුවට අයියට පිං.. ! "
ඉතින් මට කියන්න තිබුණේ මෙච්චරයි.. " නංගි.. දරුවෙක් ලැබුණාම ජීවිතේ ගොඩක් දේවල් වෙනස් වෙනවා.. ඒක විශ්වාසයි... "
ඉතින් නවතින්නම්.. ලස්සනයි නම්  පුලුවන්නම් කතාව ශෙයාර් කරන් යන්න.. 